Lumina sfântă nu te scapă de amenzi. Trei doljeni, "taxați“ pentru că au împărţit lumină prin sat.
Trei doljeni au primit amenzi pentru că au împărţit lumină prin sat în noaptea de Înviere. Pentru că nu au respectat restricțiile, bărbații trebuie să plătească, fiecare, 24.000 de lei. Cei trei spun că nu vor plăti amenzile şi le vor contesta.
Chiar dacă evenimentele religioase se zice că ne
fac mai buni, poliția ține cont de reguli indifferent de moment. Au aflat asta
şi trei doljeni, care în noaptea de Înviere au mers pe uliţele satului ca să le
ducă oamenilor lumina sfântă.Din dorința de a face o faptă bună, bărbaţii, cu
toate că nu erau voluntarii bisericii, s-au alăturat coloanei care vestea
Învierea Mântuitorului. Bunele lor intenţii nu i-au impresionat însă pe
poliţişti, care i-au amendat pe toţi cu câte 24.000 de lei. Procesele verbale
au ajuns acasă, prin poştă, în urmă cu câteva zile.Totuși, bărbaţii nu au de gând să plătească
amenzile, pentru că nu au atâţia bani.